***TIJANA TALIĆ-BIOGRAFIJA***

Tijana Talić je rođena 1. januara 1983. godine u Banjoj Luci gdje je završila osnovnu školu i Gimnaziju. Diplomirala je 2008. godine na Prirodno-matematičkom fakultetu u Banjaluci na odsjeku za matematiku i informatiku, dok je titulu doktora nauka iz oblasti računarstva i informatike stekla 2019. godine na Fakultetu informacionih tehnologija Panevropskog univerziteta Apeiron.

Zaposlena je od 2008. godine je u Srednjoškolskom centru „Gemit-Apeiron“ kao profesor matematike i informatike. Od 2008. do 2019. godine je radila na Panevropskom univerzitetu Apeiron kao asistent i viši asistent na predmetima: Viša matematika, Diskretne matematičke strukture, Algoritmi i strukture podataka i Sistemski softver. Na Fakultetu informacionih tehnologija Panevropskog univerziteta Apeiron 2019. godine je izabrana u zvanje docenta iz naučnih oblasti: računarske nauke i informacione nauke i bioinformatika. Trenutno je kao predmetni nastavnik angažovana na predmetu Niži programski jezici i programski prevodioci. Objavila je 10 naučnih radova u domaćim i međunarodnim naučnim skupovima i časopisima.